[Foto’s] Vrou gered ná sy op berg valParamedici en reddingswerkers op die toneel. Foto: Verskaf ŉ Vrou in haar 60’s is Sondag deur reddingswerkers na veiligheid geneem nadat sy erg beseer is toe sy en ŉ groep mense in ŉ bergagtige gebied gaan voetslaan het. Shawn Herbst, woordvoerder van Netcare 911, het gesê paramedici en reddingswerkers is omstreeks 11:15 na ŉ voetslaanpad in die Hekpoort-omgewing in Gauteng ontbied. “Die vrou het vermoedelik haar balans verloor, geval en haar been gebreek,” het Herbst gesê. Die vrou is op die toneel behandel en op ŉ draagbaar na die naaste pad gedra, vanwaar sy met ŉ ambulans na ŉ nabygeleë hospitaal geneem is vir mediese behandeling.